Jens Gustafsson

Jens Gustafsson (s. 15. lokakuuta 1978) on ruotsalainen jalkapallovalmentaja ja entinen puolustaja. Tammikuusta 2025 lähtien hän on toiminut BK Häckenin päävalmentajana. 

Ura pelaajana

Gustafsson hankki jalkapallo-oppinsa Helsingborgs IF:n juniorijoukkueissa, muttei koskaan edustanut seuran edustusmiehistöä. Aikuisten uransa hän aloitti kaudella 2001 IK Bragessa edustaen Superettanissa pelannutta seuraa 27 ottelussa debyyttikautensa aikana. Hän siirtyi kauden jälkeen Högaborgsiin, josta palasi kaudeksi 2003 Superettaniin Falkenbergs FF:n paitaan. 

Gustafsson pelasi FFF:n keskuspuolustajana seitsemän kautta ja kuului joukkueen runkopelaajiin Superettanissa. Hän lopetti uransa kauden 2009 jälkeen.Jens Gustafsson SvFF. Viitattu 31.5.2017. Jens Gustafsson Transfermarkt. Viitattu 31.5.2017. 

Ura valmentajana

Lopetettuaan pelaajauransa Gustafsson siirtyi valmentajaksi. Hän aloitti tammikuussa 2010 Halmstads BK:n organisaatiossa juniorivalmentajana. Heinäkuussa 2011 hän nousi HBK:n edustusjoukkueen päävalmentajaksi Josep Clotet Ruizin saatua potkut.sparkar Josep Clotet Ruiz - Jens Gustafsson ersätter  Fotbolltransfers.com. Viitattu 31.5.2017.  Gustafsson ei onnistunut nostamaan HBK:ta pois Allsvenskanin hänniltä, vaan kauden päätteeksi joukkue putosi liigajumbona Superettaniin. Gustafsson jatkoi seuran päävalmentajana ja luotsasi HBK:n kaudella 2012 kolmanneksi. Nousukarsinnoissa GIF Sundsvall kaatui yhteismaalein 6–3 ja HBK nousi takaisin Allsvenskaniin. Kausi 2013 oli jälleen vaikea ja HBK säilytti sarjapaikkansa vain karsintojen kautta jälleen Sundsvallin kustannuksella. Kaudella 2014 Gustafsson jatkoi edelleen päävalmentajana ja kausi päättyi 10. sijaan, eikä HBK joutunut tällä kertaa karsimaan säilymisestään Allsvenskanissa. Kauden jälkeen Gustafsson jätti HBK:n.HBK-tränaren Jens Gustafsson avgår Hallands Nyheter. Viitattu 31.5.2017. 

Maaliskuussa 2015 Gustafssonin valmennusura jatkui Ruotsin alle 21-vuotiaiden jalkapallomaajoukkueen päävalmentajana.Jens Gustafsson ny tränare för U21-landslaget Sverige Radio. Viitattu 31.5.2017.  Tammikuussa 2016 hän siirtyi maajoukkuetehtävistä AIK:n apuvalmentajaksi.AIK bekräftar: Han ska backa upp Alm Aftonbladet. Viitattu 31.5.2017.  Pesti AIK:ssa jäi kuitenkin lyhyeksi, sillä jo kesäkuussa 2016 Gustafssonista tuli IFK Norrköpingin päävalmentaja.Jens efter Janne: ”Oerhört stolt och glad” Hallands Posten. Viitattu 31.5.2017.  Gustafsson luotsasi Allsvenskanin mestaruutta puolustaneen IFK:n kolmanneksi kaudella 2016. Huhtikuussa 2017 Gustafssonin valmentama IFK hävisi Ruotsin cupin loppuottelussa Östersunds FK:lle 4–1.Östersund vann Svenska Cupen Aftonbladet. Viitattu 31.5.2017. 

Gustafsson luotsasi IFK Norrköpingin heikommin sujuneen kauden 2017 jälkeen jälleen Allsvenskanissa hopealle kaudella 2018. Joukkue hävisi mestaruuden Malmölle vain kahdella pisteellä. Seuraavat kaudet päättyivät sijoille viisi ja kuusi. Kaudella 2020 IFK:n organisaatiosta irtisanoutui lukuisia johtotehtävissä ja huollossa toimineita henkilöitä. Myös joukkueen avainpelaajiin kuulunut Simon Thern ilmoitti jättävänsä seuran kauden päätteeksi. Päävalmentaja Gustafsson ilmoitti myös joulukuussa 2020, ettei jatka enää seuran palveluksessa.Thern om Peking-cirkusen och att lämna klubben: "En förening i total splittring" Fotbollskanalen. Viitattu 26.12.2020. 

Kesäkuussa 2021 Gustafsson aloitti kroatialaisen Hajduk Splitin päävalmentajana kaksivuotisella sopimuksella.Jens Gustafsson novi je trener Hajduka! Hajduk Split. Viitattu 29.7.2021.  Pesti jäi lopulta lyhyeksi, kun Hajduk erotti Gustafssonin marraskuussa 2021. Hän valmensi joukkuetta 17 ottelusta, josta joukkue voitti yhdeksän.Jens Gustafsson Sacked as Hajduk Coach, New Coach Within Next Week  Total Croatia News. Viitattu 6.1.2022. 

Tammikuussa 2022 Gustafsson palasi Ruotsin alle 21-vuotiaiden maajoukkueen päävalmentajaksi.Officiellt: Jens Gustafsson tar över svenska U21-landslaget Pesti jäi kuitenkin lyhyeksi, sillä jo toukokuussa 2022 hän teki sopimuksen Puolan Ekstraklasan Pogoń Szczecinin kanssa.Jens Gustafsson trenerem Pogoni Szczecin od nowego sezonu!  Gustafsson luotsasi puolalaisseuran maan pääsarjassa kahdesti neljänneksi sekä 2023/24 myös Puolan cupin loppuotteluun, jossa Wisła Krakova oli kuitenkin vahvempi jatkoajan jälkeen. Niebywałe emocje w finale Fortuna Pucharu Polski! Trofeum dla Wisły

Gustafsson jätti Pogoń Szczecinin elokuussa 2024 ja siirtyi Saudi-Arabiaan Al Fatehin päävalmentajaksi.Swedish coach clear for Al Fateh Hän sai potkut joulukuussa, kun seura oli voittanut vain yhden ottelun Gustafssonin alaisuudessa.Oficjalnie: Gustafsson stracił pracę po zaledwie kilku miesiącach

Tammikuussa 2025 Gustafssonista tuli BK Häckenin päävalmentaja.Jens Gustafsson är BK Häckens nya huvudtränare

Meriitit valmentajana

 Puolan cup:
hopeaa: 2024
 Ruotsin mestaruus
hopeaa: 2018
 Ruotsin cup
hopeaa: 2017

Lähteet

Luokka:Ruotsalaiset jalkapalloilijat
Luokka:Ruotsalaiset jalkapallovalmentajat
Luokka:Vuonna 1978 syntyneet
Luokka:Elävät henkilöt